ทรัมป์ ยืนยันต้องเปิดเศรษฐกิจสหรัฐ แม้จะมีผู้เสียชีวิตเพิ่มจาก COVID-19 ก็ตาม! - FINNOMENA
ทรัมป์ ยืนยันว่าสหรัฐต้องเปิดเศรษฐกิจอีกครั้งในเร็วๆ นี้ แม้ว่าจะมีผู้สูญเสียชีวิตจาก COVID-19 ก็ตาม และเชื่อว่าทุกอย่างจะเข้าสู่สภาวะปกติในเร็วๆ นี้
7 พ.ค. 2563

ทรัมป์ ยืนยันว่าสหรัฐต้องเปิดเศรษฐกิจอีกครั้งในเร็วๆ นี้ แม้ว่าจะมีผู้สูญเสียชีวิตจาก COVID-19 ก็ตาม และเชื่อว่าทุกอย่างจะเข้าสู่สภาวะปกติในเร็วๆ นี้
ขณะที่ทางผู้เชี่ยวชาญทางด้านการแพทย์ในสหรัฐได้เรียกร้องให้สหรัฐชะลอการเปิดเศรษฐกิจนี้ออกไปก่อน เนื่องจากยังมีผู้ติดเชื้อ รวมไปถึงผู้เสียชีวิตที่ยังมีจำนวนที่สูงอยู่ แต่ประธานาธิบดีสหรัฐ ยังยืนยันให้ใช้มาตรการ Social Distancing ควบคู่ไป
ในช่วงที่ผ่านมาทรัมป์ ถูกวิพากย์เรื่องการจัดการวิกฤติ COVID-19 ในสหรัฐเป็นอย่างมาก โดยเฉพาะนโยบายการเปิดเศรษฐกิจอีกครั้งของเขา ว่าอาจส่งผลเสียมากกว่าผลดี ถ้าหากมีการแพร่ระบาดอีกครั้ง
ทั้งนี้ข้อมูลล่าสุดจากมหาวิทยาลัย Johns Hopkins ปัจจุบันสหรัฐมีผู้ติดเชื้อแล้วกว่า 1.2 ล้านราย มีผู้เสียชีวิตไม่น้อยกว่า 70,000 ราย
ที่มา : https://www.nbcnews.com/politics/donald-trump/there-ll-be-more-death-trump-says-it-s-time-n1200831
แท็ก:
แชร์บทความ: